Hersvik kirke

Hersvik kirke er en langkirke fra 1891 på Hersvik i Solund kommune. Byggverket er i tre og har 200 plasser, det er tegnet av Jacob Wilhelm Nordan.

I middelalderen skal det ha stått et kapell på Lågøy som folket ytterst i Solund trolig sognet til, men det er ukjent når dette ble borte. I de hundreårene som gikk mellom Lågøy-kapellet og Hersvik kirke sognet folk i området til Vilnes kirke på Atløy i Askvoll prestegjeld og Øn kirke i Hyllestad prestegjeld.

Hersvik var eget sogn frem til de tre sognene i Solund prestegjeld ble slått sammen til ett i 2000.

Altertavlen er malt av Mons Breidvik i 1920, og viser Jesus som redder Peter fra drukning i stormen på Genesaretsjøen.

Referanser

Eksterne lenker 
 
 

Kirker i Solund
Kulturminner i Solund
Kirker i Nordhordland prosti
Religiøse byggverk fra 1891
1891 i Norge
Jacob Wilhelm Nordan
Trekirker
Langkirker i Bjørgvin bispedømme